კოლმარი

კოლმარი — ქალაქი და თემი, ჰო-რინის დეპარტამენტში და ალზასის რეგიონში, ჩრდილო-აღმოსავლეთ საფრანგეთში. კოლმარი ალზასში სიდიდით მესამე თემია (სტრასბურგისა და მულუზის შემდეგ). კოლმარი ასევე ჰო-რინის დეპარტამენტის და კოლმარ-რიბოვიეს ადმინისტრაციული ცენტრია.

კოლმარი პირველად მე-9 საუკუნეში იქნა ხსენებული და გადაიქცა მნიშვნელოვან შუასაუკუნეების სავაჭრო ქალაქად წმინდა რომის იმპერიის ფარგლებში. მე-17 საუკუნეში საფრანგეთს მიუერთდა ლუი -ის დროს, თუმცა მაინც შეინარჩუნა გერმანული ხასიათი მდებარეობისა და კულტურის გამო. 1945 წელს საბოლოოდ დაუბრუნდა საფრანგეთს.

ქალაქი ცნობილია სიძველით, მრავალი არქიტექტურული ღირსშესანიშნაობით, ფრანგული და გერმანული მემკვიდრეობის შერწყმით და მუზეუმებით, რომელთა შორისაა უნტერლინდენის მუზეუმი, სადაც ინახება იზენჰაიმის საკურთხევლის კარი.

კოლმარი მდებარეობს ალზასის ღვინის მარშრუტზე, ამიტომ ალზასური ღვინის დედაქალაქად ( ’) მიიჩნევა.​​​​​​​​​​​

ისტორია
კოლმარი პირველად შარლემანმა ახსენა ქრონიკაში, საქსონთა ომების შესახებ. კოლმარი ადგილია, სადაც კაროლინგთა იმპერატორმა კარლ მსუქანმა 884 წელს რაიხსტაგი გამართა. კოლმარს თავისუფალი საიმპერატორო ქალაქის სტატუსი იმპერატორ ფრიდრიხ -მ 1226 წელს მიანიჭა. 1354 წელს შეუერთდა დეკაპოლის ქალაქთა ლიგას. ქალაქმა პროტესტანტული რეფორმაცია 1575 წელს მიიღო, გაცილებით გვიან ჩრდილოეთი მეზობლების, სტრასბურგისა და სელესტატის შემდეგ. ოცდაათწლიანი ომის დროს შვედურმა არმიამ 1632 წელს დაიკავა და ორი წლის განმავლობაში ფლობდა. 1634 წელს შუმანების ოჯახი ჩამოვიდა და პირველი საქალაქო ბიბლიოთეკა დააარსა. 1635 წელს ქალაქის მოსავალი გაანადგურეს საიმპერატორო ძალებმა.

ქალაქი საფრანგეთმა დაიპყრო მეფე ლუი -ის მეთაურობით 1673 წელს და ოფიციალურად დათმო 1679 წლის ნივმეგენის ხელშეკრულებებით. 1854 წელს ქოლერის ეპიდემიამ ბევრი მოსახლე იმსხვერპლა ქალაქში. ალზასთან ერთად კოლმარი 1871 წელს ახლად ჩამოყალიბებულ გერმანიის იმპერიას გადაეცა და ჩართული იქნა ალზას-ლოთარინგიის პროვინციაში. კოლმარი საფრანგეთს დაუბრუნდა პირველი მსოფლიო ომის შემდეგ 1919 წლის ვერსალის ხელშეკრულების თანახმად, ნაცისტურმა გერმანიამ 1940 წელს აიღო, შემდეგ კი ისევ საფრანგეთს დაუბრუნდა 1945 წელს. კოლმარს 1947 წლიდან კონსერვატიული პარტიები მართავენ: სახალხო რესპუბლიკური მოძრაობა (1947–1977), საფრანგეთის დემოკრატიული კავშირი (1977–1995) და სახალხო მოძრაობის კავშირი (1995 წლიდან), და ამ დროის განმავლობაში მხოლოდ სამი მერი ჰყავდა.

კოლმარის საგანძური, რომელიც ებრაელებმა შავი ჭირის დროს დამალეს, კოლმარში აღმოაჩინეს 1863 წელს.
გეოგრაფია
კოლმარი მდებარეობს სტრასბურგიდან 64 კილომეტრით სამხრეთ-დასავლეთით, 48.08°ჩ, 7.36°ა კოორდინატებზე, მდინარე ლაუხზე, რომელიც მდინარე ილის შენაკადია. განლაგებულია ვოგეზის მთების აღმოსავლეთით და დაკავშირებულია აღმოსავლეთით მდინარე რაინთან არხის საშუალებით.

2017 წელს ქალაქში 69,105 ადამიანი ცხოვრობდა, ხოლო კოლმარის მეტროპოლიტენ ზონაში 2018 წელს 199,234 ადამიანი ცხოვრობდა. კოლმარი არის კოლმარ-რიბოვილეს ოლქის ცენტრი, რომელსაც 2017 წელს 211,312 მცხოვრები ჰყავდა.​​​​​​​​​​​​​​​​
კოლმარის ციხე — 1791, ყოფილი მონასტერი აშენდა 1316 წელს.
ნაფიც მსაჯულთა სასამართლო – 1840 (ფრანგული ნეოკლასიციზმი)
მუნიციპალური თეატრი – 1849 (ფრანგული ნეოკლასიციზმი)
დახურული ბაზარი – 1865 (ფრანგული ნეო-ბაროკო). ქვით, აგურით და თუჯით ნაშენი ქალაქის გადახურული ბაზარი დღესაც მუშაობს.
პრეფექტურა – 1866 (ფრანგული ნეობაროკო)
წყლის კოშკი – 1886. ელზასის უძველესი დღემდე შემორჩენილი წყლის კოშკი. 1984 წლიდან აღარ გამოიყენება.
 –1905 (გერმანული ნეობაროკო)
სააპელაციო სასამართლო – 1906 (გერმანული ნეობაროკო)

რელიგიური შენობები
სენ-მარტენის ეკლესია – 1234–1365. კოლმარის უდიდესი ეკლესია და ერთ-ერთი უდიდესი ო-რენში. აქ წარმოდგენილია ადრეული ვიტრაჟები, რამდენიმე გოთური და რენესანსული ქანდაკება და საკურთხეველი, ასევე ბაროკოს სტილის ორღანის კორპუსი. გუნდი გარშემორტყმულია გოთური სამლოცველოებით, რაც ელზასის ეკლესიების უნიკალურ მახასიათებელს წარმოადგენს.

დომინიკელების ეკლესია – 1289–1364. ამჟამად მიტოვებული, ეკლესიაში წარმოდგენილია მარტინ შონგაუერის შედევრი „ვარდების თაღის მადონა“, ასევე საუკუნის ვიტრაჟები და ბაროკოს სტილის გუნდის სტენდები. მიმდებარე მონასტრის შენობებში განთავსებულია მუნიციპალური ბიბლიოთეკის ნაწილი.

სენ-მატიეს ეკლესია – საუკუნე. გოთური და რენესანსული ვიტრაჟები და კედლის მხატვრობა, ასევე ხის და მოხატული ჭერი.

ანტონინების ეკლესია – საუკუნე. ეკლესია და მონასტრის შენობები, რომლებიც გამოირჩევა მდიდრულად მორთული ორნამენტებით. ამჟამად განთავსებულია უნტერლინდენის მუზეუმში.

წმინდა ეკატერინეს ეკლესია – 1371. ეკლესიისა და მონასტრის შენობები, რომლებიც ამჟამად გამოიყენება როგორც შეკრების დარბაზად ისე ფესტივლის ადგილად.

სენტ-პიერის სამლოცველო – 1742–1750. ყოფილი იეზუიტების კოლეჯის სამლოცველო.

სინაგოგა – 1843 (ნეოკლასიციზმი)
ფანტანი
ამირალ ბრუატის შადრევანი – 1864 (ბართოლდის ქანდაკება)
როზელმანის შადრევანი – 1888 (ბართოლდის ქანდაკება)
შვენდის შადრევანი — 1898 (ბართოლდის ქანდაკება)
მონუმენტები
გენერალ რაპის მონუმენტი – 1856 (პირველად პარიზში 1855 წელს გამოიფინა. ბართოლდის ქანდაკება, ქანდაკების ადრეული მნიშვნელოვანი ნამუშევარი)
ირნის მონუმენტი – 1894 (ბართოლდის ქანდაკება)
მსოფლიოს დიდების ქანდაკება – 1902 (ბართოლდის მუზეუმის ეზოში)
თავისუფლების ქანდაკების რეპლიკა.
მუზეუმები
უნტერლინდენის მუზეუმი – ერთ-ერთი მთავარი მუზეუმი ალზასში. გამოფენილია იზენჰაიმის საკურთხეველი, შუა საუკუნეების, რენესანსისა და ბაროკოს ზემო-რაინული ფერწერისა და ქანდაკების დიდი კოლექცია, არქეოლოგიური არტეფაქტები, დიზაინი და საერთაშორისო თანამედროვე ხელოვნება.
ბართოლდის მუზეუმი – ფრედერიკ ოგიუსტ ბართოლდის სახლი, სადაც დაიბადა. წარმოაჩენს ფრედერიკის ცხოვრებასა და შემოქმედებას ფერწერების, ნახატების, საოჯახო ნივთებისა და ავეჯის საშუალებით, აგრეთვე უამრავი თაბაშირის, ლითონისა და ქვის ქანდაკებებით. მუზეუმის ერთი განყოფილება ეძღვნება ადგილობრივი ებრაული თემის მემკვიდრეობას.
კოლმარის ზოოლოგიური და ეთნოგრაფიული მუზეუმი – კოლმარის ზოოლოგიური და ეთნოგრაფიული მუზეუმი დაარსდა 1859 წელს. ინახავს ცხოველების დიდ კოლექციას და ძველი ეგვიპტური ნივთების კოლექციასაც.
თამაშის მუზეუმი – ქალაქის სათამაშოების მუზეუმი, დაარსებული 1993 წელს.
მუნიციპალური გამოყენების მუზეუმი – ინდუსტრიული და ტექნოლოგიური მუზეუმი ყოფილ ქარხანაში, ეძღვნება ყოველდღიური ტექნოლოგიის ისტორიას.
შოკოლადის ისტორიის მუზეუმი — მუზეუმი, რომელიც წარმოაჩენს შოკოლადის ისტორიას, რეგიონული ისტორიის ექსპონატებით, სხვადასხვა შოკოლადის დაგემოვნების შესაძლებლობით და შოკოლადისგან დამზადებული ხელოვნების ნიმუშებით.
ბიბლიოთეკა
კოლმარის მუნიციპალური ბიბლიოთეკა ფლობს ინკუნაბულების ერთ-ერთ უმდიდრეს კოლექციას საფრანგეთში, 2,300-ზე მეტი ტომით. ეს განსაკუთრებული რიცხვია ქალაქისთვის, რომელიც არც უნივერსიტეტის და არც კოლეჯის მთავარი ცენტრია და ამას საფრანგეთის რევოლუციის დროს ადგილობრივი სააბატოებისა და მონასტრების დაშლა და შემდგომში მათი კოლექციების ქალაქისთვის გადაცემა განაპირობებს.